ชีวาทัย เตรียมผุดโครงการบ้านเดี่ยวย่านรามคำแหง
ชีวาทัย เตรียมผนึก ค่ายลิฟวิ่งแลนด์ ชิมลางบ้านเดี่ยวย่านรามคำแหง พร้อมเดินหน้าลุยคอนโด&nbsp; ตั้งเป้าปีนี้ผุด&nbsp; 3-4 โครงการ&nbsp;นายชาติชาย พานิชชีวะ ประธานกรรมการ บริษัท ชีวาทัย เปิดเผยว่า ปีนี้บริษัทมีแผนจะเปิดตัวโครงการใหม่ 3-4 โครงการ ใช้เงินลงทุนกว่า 1,000 ล้านบาท&nbsp; เพื่อก่อสร้างโครงการ มูลค่า 2,500 -3,000 ล้านบาท ขณะนี้ได้มีการเซ็นเอ็มโอยู หรือบันทึกข้อตกลงในเบื้องต้น&nbsp; เพื่อจะพัฒนาโครงการแนวราบ โดยร่วมมือกับบริษัท ลีฟวิ่งแลนด์ ในสัดส่วน 50:50 เพื่อก่อตั้งบริษัท ร่วมทุน&nbsp; คาดว่า การเจรจาจัดตั้งบริษัท ร่วมทุนจะเริ่มดำเนินการได้ในเดือน พ.ค. ปีนี้&nbsp;
3 ก.พ. 2553

ชีวาทัย เตรียมผนึก ค่ายลิฟวิ่งแลนด์ ชิมลางบ้านเดี่ยวย่านรามคำแหง พร้อมเดินหน้าลุยคอนโด  ตั้งเป้าปีนี้ผุด  3-4 โครงการ นายชาติชาย พานิชชีวะ ประธานกรรมการ บริษัท ชีวาทัย เปิดเผยว่า ปีนี้บริษัทมีแผนจะเปิดตัวโครงการใหม่ 3-4 โครงการ ใช้เงินลงทุนกว่า 1,000 ล้านบาท  เพื่อก่อสร้างโครงการ มูลค่า 2,500 -3,000 ล้านบาท ขณะนี้ได้มีการเซ็นเอ็มโอยู หรือบันทึกข้อตกลงในเบื้องต้น  เพื่อจะพัฒนาโครงการแนวราบ โดยร่วมมือกับบริษัท ลีฟวิ่งแลนด์ ในสัดส่วน 50:50 เพื่อก่อตั้งบริษัท ร่วมทุน  คาดว่า การเจรจาจัดตั้งบริษัท ร่วมทุนจะเริ่มดำเนินการได้ในเดือน พ.ค. ปีนี้  
"การเจรจาร่วมทุนได้ เริ่มเมื่อ  2  เดือนที่ผ่านมา เนื่องจาก บริษัท ลีฟวิ่งแลนด์ ต้องการเงินทุนมาพัฒนาโครงการ ที่รามคำแหง 158  ซึ่งเขามีที่ดินอยู่19 ไร่ ติดค้างหนี้อยู่กับสถาบันการเงินแห่งหนึ่ง ขณะที่บริษัทฯ ต้องการเรียนรู้ เพื่อพัฒนาโครงการแนวราบ  ปัจจุบันอยู่ระหว่างการพัฒนาแบรนด์สินค้าใหม่  ในเบื้องต้นจะพัฒนาเป็นบ้านเดี่ยวระดับราคา 4-5 ล้านบาท" นายชาติชายกล่าว
ล่าสุดบริษัทฯได้เซ็นสัญญาซื้อที่ขนาด 3 ไร่ บริเวณปากซ.รามคำแหง 79/1  ซ.เชื่อมกับซ.ลาดพร้าว 130 เพื่อพัฒนาโครงการคอนโดมิเนียม ความสูง19 ชั้น ขณะนี้อยู่ระหว่างการพิจารณาว่าจะก่อสร้าง 1 หรือ 2 อาคาร  ขนาดห้องชุด 30-40 ตร.ม. จำนวนยูนิตประมาณ 400-500 ยูนิต ราคาขาย เริ่มต้น 6 หมื่นกว่าบาทต่อตร.ม.  มูลค่าโครงการ 1,100 ล้านบาท โดยใช้เงินลงทุน 400-500 ล้านบาท 
ขณะเดียวกันบริษัทยังอยู่ระหว่างการเจรจาซื้อที่ดินอีก  2  แปลง  คาดว่าจะได้ข้อสรุปในเร็วๆนี้  ปัจจุบันบริษัทฯอยุ่ระหว่างการเปิดขายโครงการชีวาทัย คอนโดมิเนียม ราชปรารภ  ปัจจุบันมียูนิตเหลือขาย 40%   โดยอยู่ระหว่างการก่อสร้างคาดว่าจะก่อสร้างแล้วเสร็จ ปลายปีนี้  และโครงการเดอะสุรวงศ์  คอนโดมิเนียม ซึ่งมียูนิตเหลือขาย 50% จะเริ่มทะยอยโอนให้กับลูกค้าได้ตั้งแต่เดือน มี.ค. ปีนี้  ในปีนี้ จะรับรู้รายได้จากการโอนโครงการเดอะสุรวงศ์  จำนวน 350 ล้านบาท